**HORTOBÁGY KÖZSÉG 1. sz. napirend**

**POLGÁRMESTERÉTŐL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a Képviselő-testület 2020. február 25-i rendkívüli, nyilvános ülésére)

**Tárgy:** Az idegenforgalmi szezonban fizetendő parkolási díjról szóló 16/2008.(V.30.) önkormányzati rendelet módosítása

**Tisztelt Képviselő-testület!**

A településünkön történő közterületi parkoltatás üzemeltetése a Hortobágyi-Délibáb Nonprofit Kft. (továbbiakban: üzemeltető) feladata.

Az üzemeltető jelzése alapján a tavaszi Szent György-napi Kihajtási Ünnep és az őszi Szent Dömötör-napi Behajtási Ünnep alatt megrendezésre kerülő kézműves vásár alkalmával egyre több érdeklődő érkezik településünkre köszönhetően a rendezvény egyre sikeresebb megrendezésének.

|  |
| --- |
| **2019. évi Kihajtás és Behajtás parkoltatott gépjárműszáma:** |
| **2019.** | **Kihajtás** | 869 |
| **2019.** | **Behajtás** | 1035 |

Az egyre nagyobb érdeklődő és az emelkedő külső szolgáltatási díjak, melyek a rendezvényszervezés kapcsán felmerülnek, indokolttá teszik a parkolási díj emelését bruttó 500 Ft/nap-ról bruttó 600 Ft/nap-ra.

A fentiek alapján javasoljuk a rendelet mellékletének ez irányú módosítása.

Kérem a T. Képviselő-testületet, hogy a rendelet-tervezetet megtárgyalni és elfogadni szíveskedjenek!

 Hortobágy, 2020. február 20.

 **Jakab Ádám András**

 **polgármester**

Az előterjesztést törvényességi szempontból ellenőrizte:

 **Dr. Ácsné Dr. Berke Gabriella**

 **kirendeltség-vezető**

**"tervezet"**

**Hortobágy Községi Önkormányzat**

**Képviselő-testületének**

**…../2020 (….......)**

**ö n k o r m á n y z a t i r e n d e l e t e**

**az idegenforgalmi szezonban fizetendő parkolási díjról szóló**

**16/2008. (V. 30.) önkormányzati rendelet módosításáról**

Hortobágy Község Önkormányzatának Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában,
16/A. §- ában, a közúti közlekedésről szóló 1988. évi I. törvény 9/D. § (2) bekezdésében, 15/A. § (1) bekezdés a) pontjában, 15/A. § (4) bekezdésében meghatározott feladatkörében, az Alaptörvény 32. cikk (2) bekezdésében biztosított eredeti jogalkotói hatáskörében eljárva a következőket rendeli el:

**1. §**

Az idegenforgalmi szezonban fizetendő parkolási díjról szóló 16/2008. (V. 30.) önkormányzati rendelet (a továbbiakban: R.) 1. sz. melléklete helyébe e rendelet 1. sz. melléklete lép.

**2. §**

E rendelet 2020. március 1-én lép hatályba és hatálybalépését követő napon hatályát veszti.

Hortobágy, 2020. február 25.

 **Jakab Ádám András Dr. Hajdu Miklós János**

 **polgármester jegyző**

**Záradék:** E rendelet kihirdetve, a Balmazújvárosi Közös Önkormányzati Hivatal Hortobágyi Kirendeltségének hirdetőtábláján kifüggesztve: 2020. február….....napján

 **Dr. Hajdu Miklós János**

 **jegyző**

**Hortobágy Községi Önkormányzat**

**Képviselő-testületének**

**az idegenforgalmi szezonban fizetendő parkolási díjról szóló**

**16/2008. (V. 30.) önkormányzati rendelet**

**módosításáról****szóló ............./2020. (.....) rendelet**

**INDOKOLÁSA**

**Általános indokolás**

A rendeletmódosítás megalkotását díjtétel módosítás indokolja.

**Részletes indokolás**

1.§

A Szent György-napi Kihajtási Ünnep és az őszi Szent Dömötör-napi Behajtási Ünnep alatt megrendezésre kerülő kézműves vásár alkalmával egyre több érdeklődő érkezik településünkre, ezért a parkolási díjtételeket meghatározó 1. sz. mellékletbe ezen rendezvénnyel kapcsolatos díjtétel került beépítésre.

2.§

Rögzíti a rendelet hatálybalépését.

**Előzetes hatástanulmány**

**Előzetes hatástanulmány**

A jogalkotásról szóló 2010. évi CXXX. törvény 17. § (1) bekezdése értelmében a jogszabályok előkészítése során előzetes hatásvizsgálatot kell lefolytatni, a (2) bekezdés alapján az alábbi tényezőkre vonatkozóan:

**A rendelet-tervezetnek**

**-**  **társadalmi hatása**: szervezett, kulturált keretek között biztosítja a parkolást a település erre kijelölt parkolási helyein.

**- gazdasági, költségvetési hatása**: a díjtétel módosítása idegenforgalmi főszezonban a parkoltatást végző Hortobágyi-Déllibáb Nonprofit Kft-nek jelenthet többletbevételt.

- **környezeti hatása**: nincs

- **egészségi hatása**: nincs

- a tervezetnek **adminisztratív terheket befolyásoló hatása**: nincs;

- A **rendelet megalkotásának szükségessége**: tapasztalatok, észrevételek alapján történő felülvizsgálat.

 - **A jogalkotás elmaradásának várható következményei**: A rendezvényekre érkező egyre nagyobb számú érdeklődő és az emelkedő külső szolgáltatási díjak, többletköltséget és többletfeladatot jelentenek a parkolást végző társaság számára, a díjtétel módosítása nélkül a parkoltatás színvonala csökkenne.

- A rendelet alkalmazásához szükséges **személyi, szervezeti, tárgyi és pénzügyi feltételek**: a

rendelet a meglévő szervezeti, személyi, tárgyi és pénzügyi feltételekkel alkalmazható, további feltételek biztosítását nem igényli, a szükséges feltételek rendelkezésre állnak.

Hortobágy, 2020. február 25.

 **Jakab Ádám András**

 **polgármester**